**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL NEKILNOJAMOJO TURTO NURAŠYMO IR GRIOVIMO“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant nugriauti ir nurašyti Klaipėdos miesto savivaldybei priklausantį netinkamą (negalimą) naudoti nekilnojamąjį turtą.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybei nuosavybės teise priklauso nekilnojamasis turtas, Klaipėdoje: pastatai – sandėliai Pilies g. 8, Klaipėdoje. Šie pastatai – sandėliai savivaldybės funkcijų vykdymui nenaudojami.

Pagal priimtą 2011 m. rugsėjo 22 d. savivaldybės tarybos sprendimą Nr. T2–281 „Dėl teritorijos tarp Pilies gatvės, akcinės bendrovės „Baltijos“ laivų statyklos, uosto akvatorijos ir Danės upės detaliojo plano koncepcijos patvirtinimo“ ir vadovaujantis 2013 m. rugsėjo 18 d. savivaldybės administracijos direktoriaus įsakymu Nr. AD1-2278 „Dėl teritorijos tarp Pilies gatvės, akcinės bendrovės „Baltijos“ laivų statyklos, uosto akvatorijos ir Danės upės, Klaipėdoje, detaliojo plano patvirtinimo“, Pilies g. 8 esantis pastatai – sandėliai pagal detaliojo plano sprendinius, yra numatyti nugriauti. Pilies g. 8 esantys pastatai – sandėliai patenka į Priešpilio gatvės statybos teritoriją. Šioje teritorijoje projektuojama gatvė, pagrindinis įvažiavimas į kruizinių laivų terminalą iš Daržų – Pilies gatvių sankryžos. Minėti pastatai trukdo keliui (Priešpilio gatvei) į šį terminalą tiesti.

Klaipėdos miesto savivaldybės administracijos direktoriaus 2017-12-29 įsakymu Nr. AD2-1192 pastatai – sandėliai Pilies g. 8 pripažinti netinkamais (negalimais) naudoti.

**3. Kokių rezultatų laukiama.**

 Nugriovus pastatus bus įgyvendinti detaliojo plano sprendiniai.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Pastatai bus griaunami savivaldybės biudžeto lėšomis. Preliminari pastatų griovimo suma: ~425 000,00 Eur.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – bus įgyvendinti detaliojo plano sprendiniai, sudaryta galimybė vykdyti Priešpilio gatvės statybą.

Teikiame svarstyti šį sprendimo projektą.

PRIDEDAMA:

1. 2013 m. rugsėjo 18 d. savivaldybės administracijos direktoriaus įsakymo Nr. AD1-2278 „Dėl teritorijos tarp Pilies gatvės, akcinės bendrovės „Baltijos“ laivų statyklos, uosto akvatorijos ir Danės upės, Klaipėdoje, detaliojo plano patvirtinimo“, priedo kopija, 1 lapas.

Turto skyriaus vedėjas Edvardas Simokaitis